Diari Oficial de la Generalitat Valenciana


Sumari del DOGV 4819, del 13-08-2004 (2004/8589)

Informació pública del programa per al desenvolupament de l'actuació integrada i del projecte d'urbanització, així com del projecte d'expropiació forçosa de l'actuació industrial El Pla II.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8589


Organisme emissor
:   Ajuntament de Villanueva de Castellón

Tipus de document
:   Anunci

Informació pública del programa per al desenvolupament de l'actuació integrada i del projecte d'urbanització, així com del projecte d'expropiació forçosa de l'actuació industrial El Pla II. [2004/F8589]
  
El Ple de l'ajuntament va adoptar, en la sessió plenària de 22 de juny de 2004, els següents acords en relació a l'actuació industrial El Pla II, que s'exposen el públic pels terminis i als efectes que s'indiquen:
  
- L'exposició a informació pública del programa per al desenvolupament de l'actuació integrada i del projecte d'urbanització de l'actuació industrial El Pla II.
  
Es sotmet a informació pública d'acord amb allò disposat per l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, als efectes que durant el termini de 20 dies hàbils, comptats des del següent al de l'última publicació, es puguen presentar al·legacions, proposicions juridicoeconòmiques en competència, i alternatives tècniques o qualsevol altra acció que s'estime pertinent.
  
Les proposicions juridicoeconòmiques podran ser presentades durant els cinc dies següents al venciment del termini anterior. Aquests terminis quedaran prorrogats automàticament per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment diferent a la inicial i prestara caució d'això. L'acte d'obertura de pliques es celebrarà en la següent data hàbil a la conclusió del termini per a presentar-les.
  
Així mateix, l'edicte es publica als efectes d'allò disposat per l'article 59.4 de la Llei de Règim Jurídic de les Administracions Públiques i del Procediment Administratiu Comú, com a avís per als titulars que no es troben en la base de dades del padró emés pel Centre de Gestió Cadastral.
  
- L'exposició al públic del projecte d'expropiació forçosa per a l'actuació industrial El Pla II, pel procediment de taxació conjunta, de conformitat amb allò disposat per l'article 202 del Reglament de Gestió Urbanística, Reial Decret 3.288/1978, de 25 d'agost, sent l'entitat beneficiària de l'expropiació SEPES, Entitat Pública Empresarial del Sòl, i a la dita finalitat declarar expressament la necessitat d'ocupació dels béns i drets que consten indicats individualment en este. La relació de propietaris i de béns i drets afectats és la següent:
  
Es sotmet a informació pública el dit projecte, que conté la delimitació i sistema d'actuació, així com la citada relació de propietaris de béns i drets afectats, per un termini d'un mes, comptat des de l'última publicació d'aquest anunci, durant el qual podran ser examinats a l'Oficina Tècnica municipal, juntament amb l'expedient que es tramita a l'efecte, perquè els interessats formulen les observacions i reclamacions que estimen convenients, en particular allò referent a la titularitat i valoració dels seus respectius drets.